**ELŐTERJESZTÉS**

Tiszavasvári Város Önkormányzata Képviselő-testületének

**2017. november 30 - án**

tartandó rendes ülésére

Az előterjesztés tárgya:  **A mezei őrszolgálatról szóló 21/2017. (VII. 28.) önkormányzati rendelet módosításáról**

Melléklet: -

Az előterjesztés előadója: Badics Ildikó jegyző

Az előterjesztés témafelelőse: Erdei Kolett köztisztviselő

Az előterjesztés ügyiratszáma: 13038/2017.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1. 22. pontja |

Az ülésre meghívni javasolt szervek, személyek: -

Egyéb megjegyzés: -

Tiszavasvári, 2017. november 24.

**Erdei Kolett**

**témafelelős**

**Tiszavasvári Város Jegyzőjétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Erdei Kolett

**ELŐTERJESZTÉS**

- a Képviselő-testülethez -

**A mezei őrszolgálatról szóló 21/2017. (VII. 28.)**

**önkormányzati rendelet módosításáról**

Tisztelt Képviselő-testület!

Tiszavasvári Város Önkormányzata a 2017. július 27-én megtartott képviselő-testületi ülésén a 180/2017. (VII.27.) határozatával döntött arról, hogy **Tiszavasvári Város közigazgatási területéhez tartozó termőföldek őrzésére – az erdőt és a halastavat kivéve – 4 főre kibővíti a mezei őrszolgálatot.**

**A fegyveres őrségről, a természetvédelmi és mezei őrszolgálatról szóló 1997. évi CLIX. törvény 19. § (1) bekezdése kimondja**, hogy az önkormányzati mezei őrszolgálat megalakítási, fenntartási és működési költségeit a földhasználó, ha ez ismeretlen, a tulajdonos által kifizetett mezőőri járulékból és a központi költségvetés által biztosított hozzájárulásból kell fedezni. A mezőőri járulék mértékét és megfizetésének módját a települési, a fővárosban a fővárosi kerületi önkormányzat, a mezei őrszolgálat létesítéséről és működéséről **szóló helyi önkormányzati rendeletében szabályozza.**

**Magyarország Alaptörvénye 32. cikk (1) bekezdés a) pontja értelmében a helyi önkormányzat a helyi közügyek intézése körében törvény keretei között rendeletet alkot.**

Ezen törvényi felhatalmazás alapján **Tiszavasvári Város Önkormányzata Képviselő-testülete** a **21/2017. (VII.28.) rendeletével (továbbiakban: Rendelet) alkotta meg a mezei őrszolgálatról szóló rendelkezéseket.**

**A Magyarország Gazdasági stabilitásáról szóló 2011. évi CXCIV. törvény, melynek 32. §-ában** foglaltak értelmében a fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály **kihirdetése és hatálybalépése között legalább 30 napnak kell eltelnie.** Ezt a rendelkezést az önkormányzati rendeletekre is kell alkalmazni, így **a Rendelet 2017. szeptember 1. napján lépett hatályba.**

**A fentebb említett fizetési kötelezettségre vonatkozó szabályozást a Rendelet 3. – 4. § -a állapítja meg. A 3. §** (2) bekezdése értelmében a **mezőőri járulék fizetési kötelezettség** megállapítása a **kötelezett 1. melléklete szerinti földhasználatra vonatkozó nyilatkozata** és **az ingatlan-nyilvántartás adatai alapján történik.** A földhasználatra vonatkozó nyilatkozatot tárgyév január 31. napjáig kell benyújtaniuk a kötelezetteknek.

A Rendelet 7. §-a szabályozza a 2017. évre vonatkozó fizetési kötelezettséget, valamint a nyilatkozatok beadási határnapját, mely 2017. szeptember 30. napja volt.

**Indokolttá vált a Rendeletet kiegészíteni egy olyan rendelkezéssel**, mely alapján a földhasználatra vonatkozó **nyilatkozat hiányában is megállapíthatjuk a fizetendő mezőőri** **járulékot.** Ugyanis a **Rendelet személyi hatálya kiterjed a Tiszavasvári város közigazgatási területén fekvő termőföld tulajdonosára, illetve használójára.** Azonban **vannak olyan földhasználók, akik nem tettek eleget a nyilatkozatok benyújtásának.** A Rendelet nem tartalmaz erre vonatkozó szabályozást, hogy ezen mulasztás esetén mi a követendő eljárás.

**Javaslom, hogy ne felhívással kötelezzük a földtulajdonosakat, földhasználókat mulasztásuk pótlására,** mivel határidőben nem tettek eleget a Rendeletben foglalt nyilatkozattételi kötelezettségüknek, **hanem a rendelkezésünkre álló ingatlan-nyilvántartás adatai alapján kerüljön megállapításra a fizetendő mezőőri járulék.**

**Tisztelt Képviselő-testület!**

A jogalkotásról szóló **2010. évi CXXX. tv.** 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményéről a testületet tájékoztatni kell.

A törvény 17. § (2) bekezdése szerint a hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**Fentiek alapján a rendeletmódosításnak a várható következményeiről – az előzetes hatásvizsgálat tükrében – az alábbi tájékoztatást adom:**

Társadalmi, gazdasági, költségvetési hatásai: **A rendeletmódosítása az önkormányzat költségvetésére hatással van, mivel a nyilatkozatok hiányában is megállapításra kerül a mezőőri járulék, amely növeli az önkormányzat bevételét, valamint a mezei őrszolgálat fenntartására és működésére részben fedezetet nyújt.**

Környezeti és egészségi következményei: **A rendelet-tervezetnek nincs környezeti és egészségi hatása.**

Adminisztratív terheket befolyásoló hatásai: **Csökkenti, mivel nem kerül felszólításra a kötelezett, hogy nyújtsa be nyilatkozatát, hanem ennek hiányában az ingatlan-nyilvántartás adatai alapján hoz döntést a hatáskör gyakorlója.**

A jogszabály megalkotásának szükségessége: **a kivetett mezőőri járulék növeli az önkormányzat bevételét, valamint a mezei őrszolgálat fenntartására és működésére részben fedezetet nyújt, ezzel a módosítással korábban realizálható a bevétel.**

A jogalkotás elmaradásának várható következményei: **Kevesebb bevétel, hosszabb folyamat a mezőőri járulék realizálására.**

Alkalmazásához szükséges személyi, szervezeti, tárgyi és pénzügyi feltételek: **A jelenlegi feltételekhez képest többletet nem igényel.**

Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.

Mindezek alapján kérem a Képviselő-testületet, hogy az előterjesztést megtárgyalni, és a kiadott rendelet-tervezetet elfogadni szíveskedjen.

**Badics Ildikó**

**jegyző**

**RENDELET-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…./2017. (……....)**

**önkormányzati rendelete**

**A mezei őrszolgálatról szóló 21/2017.(VII.28.) önkormányzati rendelet módosításáról**

Tiszavasvári Város Önkormányzatának Képviselő-testülete a fegyveres őrségről, a természetvédelmi és mezei őrszolgálatról szóló 1997. évi CLIX. törvény 19. § (1) bekezdésében kapott felhatalmazás alapján, Magyarország Alaptörvénye 32. cikk (1) bekezdése a) pontjában meghatározott feladatkörében eljárva - a Szervezeti és Működési Szabályzatról szóló 35/2014. (XI.28.) önkormányzati rendelet 4. melléklet 1. 7. pontja, 1. 12. pontja, valamint 1. 22. pontja által biztosított véleményezési jogkörében illetékes Pénzügyi és Ügyrendi Bizottság véleményének kikérésével − a következőket rendeli el:

1. § A mezei őrszolgálatról szóló 21/2017. (VII.28.) önkormányzati rendelet 3. § (2) bekezdése a következő (2a) bekezdéssel egészül ki:

,, A kötelezett 1. melléklet szerinti földhasználatra vonatkozó nyilatkozata hiányában az ingatlan-nyilvántartás adatai alapján történik a mezőőri járulék fizetési kötelezettség megállapítása.”

1. § Ez a rendelet 2017. december 1. napján lép hatályba.

Tiszavasvári, 2017. november 30.

**Dr. Fülöp Erik Badics Ildikó**

**polgármester jegyző**

**A rendelet kihirdetve: 2017. november …**

**Badics Ildikó**

**jegyző**

A 21/2017. (VII.28.) önkormányzati rendelet módosításáról szóló …./2017. (…….) önkormányzati rendelet

1. **Általános indoklás**

A fegyveres őrségről, a természetvédelmi és mezei őrszolgálatról szóló 1997. évi CLIX. törvény 19. § (1) bekezdésében kapott felhatalmazás alapján Tiszavasvári Város Önkormányzatának Képviselő-testülete rendeletben szabályozza a mezei őrszolgálat létesítését és működését, valamint a mezőőri járulék mértékét, megfizetésének módját. A mezei őrszolgálatról szóló rendelet megalkotását a földtulajdonosokhoz, földhasználókhoz, és a lakossághoz való igazodás, valamint a jogalkotásról szóló 2010. évi CXXX. törvénynek való megfelelőség indokolja.

1. **Részletes indoklás**
2. **§-hoz**

A mezőőri járulék megfizetési módját határozza meg arra az esetre vonatkozóan, ha a kötelezett nyilatkozattételi kötelezettségének nem tett eleget.

1. **§-hoz**

A hatályba lépésről rendelkezik.